بۆ جاری یەکەم چاوپێکەوتنێکی ڤیدیۆیی شێخ عێزەدینی حوسێنی، رابەری سیاسی مەزهەبی رۆژهەڵاتی كوردستان بڵاودەبێتەوە.
هەڵسوڕاوی سیاسی‌و نوسەری دیار، عەلی کەریمی لە ساڵی 1995 چاوپێکەوتنێکی ڤیدیۆیی لەگەڵ سیاسەتمەدار رابەری سیاسی مەزهەبی رۆژهەڵاتی كوردستان، شێخ عێزەدینی حوسێنی ئەنجامدراوە و چەندین زانیاری نوێ لەو چاوپێکەوتنەدا ئاشکرا بووە.
عەلی کەریمی لە پێگەی تایبەتی خۆی لە تۆڕی کۆمەڵایەتی یوتوب چاوپێکەوتنەکەی بڵاوکردووەتەوە.
مامۆستا شێخ عێزەدینی حوسەینی بەهاری ساڵی ١٣٠٠ی هەتاوی واتە ١٩٢١ی زایینی لە شاری بانە لە لە بنەماڵەیەکی ئایینیدا لەدایک بووە.
کوڕی شێخ صالحە کە لە سەیدەکانی بەرزنجە بوو؛ شێخ صالح کە لە سەردەمی خۆیدا زانایەکی ئایینیی ناودار بوو، دژایەتیی حکوومەتی ڕەزاشای دەکرد، بەنهێنی لەگەڵ شێخ مەحموودی حەفید ڕێبەری بزووتنەوەی کورد لە سلێمانی پەیوەندیی هەبوو، ساڵی ١٣١٩ فەوتی کرد.
مامۆستا زۆری پێ خۆش بوو بچێتە خوێندن، بەڵام لە شاری بانە هەتا ساڵی ١٣١٥ (١٩٣٦) مەدرەسە نەبوو؛ سەرف ‌و نەحو، قورئان، “گولستان و بوستان” و هی ‌دیکەی لەلای بابی خوێند.
ساڵی ١٣١٧ (١٩٣٨) لە گوندی سیسێر لە لای مەلا سەیدحوسەین چووە فەقێیەتی؛ سێ ساڵ لەوێ مایەوە؛ دەچێتەوە بانە و دواتر لە نمەشیر، دیسانەوە سیسێر و ماوەیەکیش لای مامۆستا مەلا باقری بەناوبانگ، لە ئاوایی بالیک لە ناوچەی مەریوان، خوێندوویەتی.
ساڵی ١٣٢١ (١٩٤٢) بۆ درێژەدان بە خوێندن دەچێتە ناوچەی موکریان کە لەوێ هەڵسووڕانی سیاسی و هەستی نەتەوایەتی بەرز بوو. ساڵی ١٣٢٢ (١٩٤٣) لە ناوچەی بۆکان، بە نێوی نهێنیی “هەوێن” ئەندامەتیی کۆمەڵەی “ژێ‌کاف”ی پێ بەخشرا و بووە چالاکی سیاسی.
ساڵی ١٣٢٤ (١٩٤٥) چالاکانە لە ڕێوڕەسمی هێنان و هەڵدانی ئاڵای کوردستان لە شاری بۆکان بەشداریی کرد.
بەهاری ساڵی ١٣٢٥ (١٩٤٦) دەچێتە مەهاباد کە لە ژێر دەسەڵاتی کۆماری کوردستاندا بوو و ماوەیەک لای کەسایەتیی بەناوبانگ مامۆستا مەلاحوسەین مەجدی، درێژە بە خوێندن دەدات.
ساڵی ١٣٢٧ (١٩٤٨) لە لای مامۆستا مەلاعەلی وەڵزی لە گوندی حەمامیان، ئیجازەی ئیفتا و تەدریس وەردەگرێت و بە ڕەسمی دەبێتە مەلا و مودەڕیس لە گوندی کانییە ڕەش لە ناوچەی موکریان.
لە نێوان ساڵەکانی ١٣٣٠ هەتا ١٣٣٧ (١٩٥٨- ١٩٥١) لە گوندەکانی کانییە ڕەش، گۆلێ و قاراوای موکریان، مەلا و مودەڕیس بووە.
لەم ساڵانەدا چەندین رووداوی گرینگ ڕوویان داوە کە کاریگەرییان هەبووە لە سەر ژیانی مامۆستا؛ لە نێوان ساڵانی ١٣٢٩ هەتا ١٣٣٢ بزووتنەوەی جووتیاران لەو ناوچەیە زۆر بەهێز بووە و مامۆستا کە هەمیشە لایەنگری چینە چەوساوەکانی کۆمەڵگا بووە، کەوتووەتە بەر هێرشی ئاغا و مالیکی ناوچەکە و بەو بۆنەشەوە ناچارکراوە گوندەکەی بەجێ بهێڵێت. مامۆستا بە هۆی هەڵوێستی پێشکەوتنخوازانەی کە بوێرانە دەری دەبڕین، لە بواری جۆراوجۆردا بەناوبانگ بوو؛ بۆ وێنە دژ بە خۆرافاتی ئایینی بوو؛ لە بابەتە کۆمەڵایەتییەکاندا دژایەتیی دەکرد لەگەڵ دیاردەی کچ بە پچووکی بەشوودان، گەورە بە پچووک، ژن بە ژنە و سێ‌تەڵاقە.
ئەمە هاوکاتە لەگەڵ سەردەمێک لە ئێران کە کێشەی میللی‌کردنی نەوت لەلایەن دەوڵەتی دوکتور محمد مصدق‌ەوە لەئارادابوو؛ لە ئاکامدا کووده‌تای ساڵی١٣٣٢ (١٩٥٣) کە بە پشتیوانیی بەریتانیا و ئەمریکا کرا، دەوڵەتی مصدق ڕووخا و شای ئێران کە هەڵاتبوو بۆ دەرەوە، دیسانەوە گەڕایەوە سەر حوکم.
ساڵی ١٣٣٧ (١٩٥٨) لە مەهاباد دەبێتە مودەریس لە مەدرەسەی علوومی دینی؛ لەو سەردەمەدا مامۆستا لایەنگری بیروبۆچوونی شێخ محمد عبدە بوو؛ بۆ وێنە کتێبی “رسالە التوحید”ی ئەوی دەگوتەوە.
ئەو کەسانەی لەلای مامۆستا شێخ عێزەدین خوێندوویانە، چ لە مەهاباد و چ ساڵەکانی پێشووتر، لە پەنای خوێندنی ئاسایی فەقێیەتی و ئایینی، لەگەڵ مێژووی تێکۆشان و خەباتی گەلی کورد دژ بە ستەمی میللی ئاشنا دەبوون؛ تێکۆشەری بەناوبانگ مەلا ئەحمەد شەڵماشی ناسراو بە مەلا ئاوارە یەکێک بوو لەو کەسانەی لای مامۆستا خوێندبووی.
ساڵی ١٣٤٧ (١٩٦٨) بوو بە ئیمام جومعە لە مەهاباد.
هەر ئەو ساڵە شەپۆلێکی بەکۆمەڵ گرتنی تێکۆشەرانی کورد کەوتە ڕێ و بەتایبەت پادگانی جەڵدیان بوو بە زیندانێکی گەورە. مامۆستا بۆ ماوەیەکی کورت گیرا؛ لەو ماوە کورتەشدا کەسایەتیی ئایینی شاری مەهاباد و خەڵکی شار، کەوتنە گەڕ و ئەگەری خۆپیشاندانی ناڕەزایەتی هەبوو.
لەو ساڵانەدا کە لە مەهاباد بوو بەردەوام لە پەیوەندیدا بوو لەگەڵ خوێندکارانی زانکۆ، ئەندامان و خەباتکارانی حیزبی دیموکراتی کوردستان و بەتایبەت لە ساڵەکانی ١٣٤٧-١٣٤٦(١٩٦٨- ١٩٦٧) دا پەیوەندیی گەرم و گوڕی هەبوو لەگەڵ تێکۆشەرانی بزووتنەوەی کوردستان.
١٧ی پووشپەڕی ساڵی ١٣٥٧ واتە ٧ی مانگی شەشی ١٩٧٨ لە ڕێوڕەسمی ناشتنی تێکۆشەری لەمێژینە عەزیز یوسفی کە تازە بە نەخۆشی لەزیندان ئازاد کرابوو وتارێکی گرینگی پێشکەش کرد. ئەم وتارە لەسەر گۆڕی ئەو تێکۆشەرە لە شاری مەهاباد کە بە بەشداریی هەزاران کەس لە هەموو شارەکانی کوردستانەوە بەڕێوە چوو، دەنگدانەوەیەکی ئێجگار زۆری هەبوو. ئەمە بە دەستپێکی بزووتنەوەی جەماوەریی خەڵکی کوردستان لە دژی حکوومەتی شا دەژمێردرێت.
بەدرێژایی ئەو ساڵە پڕ لە ڕووداوە، مامۆستا کە لە مانگی خەزەڵوەردا ببووە سەرۆکی شورای شاری مەهاباد، بەردەوام لەو شارە و لەشارەکانی دیکەی کوردستان لە بۆنەی جیاوازدا قسەی بۆ خەڵک دەکرد و هانی دەدان بۆ خەبات.
بە ڕووخانی رژێمی پاشایەتی لە ئێران، ڕۆڵی مامۆستا شێخ عێزەدین زۆر بەرجەستە بووەوە. هەموو نوێنەرانی حکوومەت و کاربەدەستانی ناوچەکە، کاتێک دەهاتنە کوردستان دەچوونە لای مامۆستا.
رۆژی ٢٩ی ڕێبەندانی ١٣٥٧ (١٨ی مانگی دووی ١٩٧٩) یەکەم دەستەی نوێنەرایەتی حکوومەت کە داریوش فروهر یەکێک لە ئەندامانی بوو، هاتە مەهاباد و یەکڕاست چوونە لای مامۆستا. دواتر لە کۆبوونەوەیەکی گەورەدا بڕیارنامەیەک لەلایەن نوێنەرانی شارەکانی کوردستانەوە (لەوانە رێبەرانی حیزبی دیموکراتی کوردستان و کۆمەڵە) پێشکەشی نوێنەرانی دەوڵەت کرا کە یەکێک لە خاڵەکانی ئەوە بوو کە مامۆستا شیێخ عیزەدین دەسەڵاتی ئەوەی هەیە سەرۆکایەتیی هەر هەیئەتێک بکات کە لەلایەن گەلی کوردەوە لەگەڵ دەوڵەتی ناوەندیدا دەکەوێتە وتووێژه‌وه‌.
نەورۆزی ١٣٥٨ (١٩٧٩) دوای کارەساتی خوێنین لە شاری سنە، مامۆستا لایەنێکی سەرەکی بوو لە وتووێژ لەگەڵ نوێنەرانی حوکوومەت کە بریتی بوون لە رفسنجانی، بنی‌صدر، بهشتی، گالقانی و . . . کەسانی دیکەیش. لەو کۆبوونەوە‌یه‌دا بوو کە مامۆستا لە کاتی فڕینی فڕۆکە شەڕکەرەکان بەسەر شاری سنەدا و لە گەرمەی وتووێژەکاندا گوتی “فەرقی تاج و عه‌مامە چییە؟ حوکوومەت نەگۆڕدراوە، تاجی پاشایەتی لاچووە و عه‌مامە هاتووەتە جێگای.”
رۆژی شەشی خاکەلێوەی ١٣٥٨ (٢٦ی مانگی سێی ١٩٧٩) مامۆستا ڕایگەیاند لەبەر ئەوەی ناوەرۆکی کۆماری ئیسلامی نادیارە، لە ڕیفراندۆمدا بۆ دەنگدان بە کۆماری ئیسلامی لە ئێران بەشداری ناکات.
مانگێک دواتر واتە لە مانگی گوڵاندا لەسەر بانگهێشتنی وەزیری ناوخۆ سەفەرێکی کرد بۆ تاران و قوم؛ لەم سەفەرەدا لەگەڵ خومەینی، بازرگان سەرەکوەزیر، وەزیری ناوخۆ و چەندین کەس لە بەرپرسانی کۆماری ئیسلامی دیدار و گفتوگۆی کرد.
لە دیدار لەگەڵ خومەینیدا کاتی خوداحافیزی خومەینی دەڵێت هێمنایەتیی کوردستانم لە تۆ دەوێت، مامۆستاش دەڵێت منیش خودموختاری کوردستانم لە ئێوە دەوێت.
لەو سەفەرەدا لە “زانکۆی صنعتی شریف‌”ی تاران لەناو هەستی زۆر گەرمی دەیان هەزار خوێندکاری زانکۆ لە وتارێکدا وتی: “ئەو ئایینەی خەڵک بەگژیەکدا دەکات، ئایینی ئیلاهی نییە. . . سانسۆر نموونەیەکە لە گەڕانەوەی دیکتاتۆری و کۆنەپەرستی. کۆنەپەرستی لە هەر جلوبەرگێکدا و بە هەر ڕەنگێک بێت، مەحکوومە . . . ئێمە لایەنگری هەڵسووڕانی هەموو حیزب و ڕێکخراوە سیاسییەکانین . . شۆڕش هێشتا بە ئاکام نەگەیشتووە چونکوو ئامانج لە شۆڕش، گۆڕانی بنەڕەتییە.”
سەرەتای مانگی جۆزەردانی ١٣٥٨ (١٩٧٩) مامۆستا شێخ عێزەدین لەناو بەخێرهێنانی ئاپۆرەی خەڵکدا کە بە دەیان هەزار لە سەر جادە و لە شارو شارۆچکەکانی کوردستان ریزیان بەستبوو گەڕایەوە بۆ کوردستان و لە شاری سنەوە، بە دیواندەرە، سەقز، بانە و بۆکاندا گەڕایەوە بۆ مەهاباد.
پێنجی پووشپەڕی ١٣٥٨ (٦ی مانگی شەش ١٩٧٩) هۆشداریی دا: “ئەگەر وریا نەبین تووشی شەڕی چەکداریمان دەکەن. . . پارێزگاری لە شارەکان دەبێت لەژێر چاوەدێریی شۆرای شارەکاندا بێت. بڵاوکردنەوەی چەک لە کوردستان [لە لایەن حکوومەتەوە] وای کردووە کە ئەگەر کارێکی بۆ نەکرێت، کوردستان لە سەردەری شەڕی ناوخۆدا دەبێت.”
٢٨ی گەلاوێژی ١٣٥٨ (١٩ی مانگی هەشت ١٩٧٩) فەرمانی جیهادی خومەینی بۆ سەر کوردستان دەرچوو؛ مامۆستا لە گەڵ تێکۆشەرانی گەلی کورد، چووە شاخ و لە ڕێگای ڕاگەیاندن و چاوپێکەوتنی رۆژنامەوانییەوە دەنگی گەلی کوردی بە هەموو جیهان دەگەیاند.
چەند هەفتە دواتر “دەفتەری مامۆستا شێخ عێزەدین حوسەینی” بۆ ڕاپەڕاندنی کاروبارەکانی مامۆستا پێکهات کە ئەندامەکانی ژمارەیەک لە کەسانی نزیک لە مامۆستا و تێکۆشەرانی خەڵکی چەند شارێکی کوردستان بوون.
ڕۆژی ١٠ی خەزەڵوەری ١٣٥٨(یەکی مانگی یازدەی ١٩٧٩) لەسەر داوای مامۆستا بەبۆنەی جێژنی قوربانەوە بە سەدان هەزار خەڵکی کوردستان لە شار و شارۆچکە و لادێکاندا خۆپیشاندانی پڕشکۆی جەماوەری و سەرتاسەرییان رێکخست بە پشتیوانی لە بزووتنەوەی کوردستان، بۆ ڕیزگرتن لە شەهیدان و دژ بە حکوومەتی کۆماری ئیسلامی.
لە پاییزی ئەوساڵەدا چەندین کۆبوونەوە کرا لەگەڵ نوێنەرانی حکوومەت کە لە تارانەوە هاتبوون بۆ دێهاتی ناوچەی سەرسنووری سەردەشت کە مامۆستا رۆڵی سەرەکیی هەبوو لەو کۆبوونەوانەدا.
لەم ماوەیەدا “دەستەی نوێنەرایەتیی گەلی کورد” بە سەرۆکایەتی مامۆستا بۆ وتووێژ لەگەڵ دەوڵه‌ت پێکهات کە حیزبی دیموکرات و کۆمەڵە و ڕێکخراوی چریک فیدایی ئەندامەکانی بوون.
٢١ی سەرماوەز واتە ١٢ دیسامبر، یەکەمین و تەنها کۆبوونەوەی ڕەسمیی نوێنەرانی حوکوومەت لەگەڵ دەستەی نوێنەرایەتیی گەلی کورد پێکهات.
هەتا کۆتایی ساڵ، بەردەوام، کۆبوونەوە دەکرا لەگەڵ نوێنەرانی حوکوومەت و نوێنەری تایبەتیی خومەینی بۆ قسەوباس لەسەر چۆنییەتی درێژەدان بە وتووێژ، بەڵام سەرەڕای هەوڵدان و خۆشمەبەستیی مامۆستا، هیچ ئاکامێکی نەبوو.
خاکەلێوەی ١٣٥٩ (مانگی چواری ١٩٨٠) مامۆستا سەفەرێکی دەست پێ کرد لە مەهابادەوە بۆ بۆکان، سەقز، دیواندەرە، سنە، مەریوان و بانە و لەهەموو لایەک لە کۆڕ و خۆپیشاندانی دەیان هەزارکەسیدا رایدەگەیاند گەلی کورد، خوازیاری مافی ئاسایی خۆی و ئاشتی و پێکەوەهەڵکردنە و دژ بە دەست پێکردنەوەی شەڕە. وێنە و فیلمی ئەم سەفەرە سیمای رێبەرێکی زۆر خۆشەویست و لەناو دڵی خەڵکدا نیشان دەدات کە خەون و ئارەزووەکانی خۆیان لە هەڵوێست و دەربڕینەکانی مامۆستادا دەدیتەوە. بەداخەوە هەر لەو مانگەدا خولی دووهەمی هێرشی بەرینی کۆماری ئیسلامی بۆسەر شارەکانی کوردستان، دەستی پێ کردەوە.
سەرەتای ساڵی ١٣٦١ (١٩٨٢) مامۆستا نوێنەری خۆی ناردە دەرەوە بۆ ئورووپا بۆ ئاگارکردنەوەی بیروڕای جیهانی لەسەر بارودۆخی گەلی کورد و بزووتنەوەکەی و تاوانکارییەکانی کۆماری ئیسلامی. مامۆستا بەو نوێنەرەیدا چەندین نامەی نارد بۆ پاپ لە ڤاتیکان، سکرتێری گشتی نەتەوەیەکگرتووەکان و چەندین سەرۆکی وڵاتانی ئیسلامی و عەرەبی و یاسر عەرەفات. هەروەها پەیامێکی تایبەت بۆ ڕای گشتی جیهان و ئێرانییەکان و کوردەکان لە دەروەی وڵات کە بە زمانەکانی کوردی، فارسی و فەرانسە بڵاو کرایەوە. دواتر ڕاپۆرتی ئەم سەفەرە کە فەرانسە و بەریتانیا و ئەڵمان و دەرباری ڤاتیکان و ئیتالیا، سووریا و لوبنانی گرتەوە، بەوردی بۆ بیروڕای خەڵکی کوردستان و ئێران بڵاو کرایەوە.
لە پاییزی ساڵی ١٣٦١دا (١٩٨٢) مامۆستا سەفەرێکی نۆ هەفتەیی کرد بۆ پاریس و دواتر بۆ عەرەبستان بەمەبەستی ڕاکێشانی سەرنج، بۆ بارودۆخی گەلی کورد. لە سەفەری پاریسدا جگە لە چاوپێکەوتن و قسەوباس لەگەڵ رادیۆ، تەلەڤیزیۆن و رۆژنامە گەورەکانی فەرانسە، لەگەڵ رادیۆ بی‌بی‌سی بەشی فارسی، گفتوگۆیەکی گرینگی کرد. هەروەها ژمارەیەکی زۆر لە نووسەران و شاعیران و رۆژنامەنووسان و سیاسەتمەدارانی فەرانسە، ئینگلستان، ئیرلەند، ئاڵمان، ئیتالیا، ئێرانی و کورد دیدەنیان کرد. مامۆستا لەهەموو ئەو دیدارانەدا بە وردی لەسەر بارودۆخی کوردستان و خەباتی ڕەوای میللەتی کورد و ئاشتیخوازانەبوونی بزووتنەوەی کوردستان و ڕەوابوونی داواکانی دوا. هاوکات، تاوانەکانی کۆماری ئیسلامیی بەرامبەر بە خەڵکی کوردستان ئاشکرا دەکرد. لە عەرەبستان، مامۆستا هاوکات حەجی عەمرەی بەجێ هێنا.
لە ساڵەکانی ١٣٦٤ هەتا ١٣٦٧(١٩٨٨- ١٩٨٥) دا مامۆستا لە هەل‌ومەرجێکی دژواردا لە ناوچەکانی سەرسنووری کوردستان لە نێوان عێراق و ئێراندا دەژیا و بەردەوام بوو لە چالاکیی سیاسی و دەرکردنی ڕاگەیاندن و بڵاوکردنەوەی ڕاو بۆچوونەکانی. هەر لەم ساڵانەدا بوو کە مەقەڕی نیشتەجێبوونی خۆی و بنەماڵەکەی لە ناوچەی سەرسنووری پارێزگای سلێمانی، کەوتە بەر پەلاماری فڕۆکە جەنگییەکانی حوکوومەتی بەعسی عێراق کە لە ئاکامدا زۆر بەداخەوە دایکێک و منداڵەکەی شەهیدبوون، مامۆستا و سەیدزادە خانمی هاوسەری و نۆ پێشمەرگەیش برینداربوون.
ساڵی ١٣٦٧(١٩٨٨) سەفەرێکی کرد بۆ وڵاتی توونس بۆ دیدار لەگەڵ یاسر عەرەفات و دواتر سەردانی سوێد و فەرانسەی کرد و پاشان گەڕایەوە بۆ کوردستان.
لە کۆتایی هاوینی ساڵی ١٣٦٩(١٩٩٠) دا لە وڵاتی سوید نیشتەجێ بوو.
مامۆستا یەکێک بوو لە بەشدارانی کۆنفرانسی ستۆکهۆلم کە سەرەتای ساڵی ١٩٩١ لە شاری ستۆکهۆلم گیرا سەبارەت بە بار و دۆخ و دواڕۆژی کوردستان کە تێیدا ژمارەیەکی زۆر لە مێژوونووسان، سیاسەتمەداران، نووسەران و چالاکانی سیاسی و مەدەنیی کورد و بیانی، تێیدا بەشداربوون.
لە پێکهێنانی کۆنگرەی نەتەوەیی کورد لە بروکسێلدا چەند ساڵێک چالاکانە بەشداربوو؛ هەروەها لە چەندین کۆنفرانس و کۆنگرەی دیکە لە فەرانسە و ئەڵمان بەشداریی هەڵسووڕاوانەی کردووە. مامۆستا بە درێژایی ژیانی، دۆستایەتی نزیکی هەبووە لەگەڵ زۆربەی تێکۆشەرانی بەشەکانی دیکەی کوردستان و بەردەوام پشتیوانێکی شێلگیری خەبات و تێکۆشانی گەلی کورد بووە لە سەرانسەری کوردستاندا.
جۆزەردانی ١٣٨٣ (٢٠٠٤) رێز لێنانێكی تایبەت لە مامۆستا لەلایەن “انجمن پژوهشگران ایران” لە کونفرانسێکدا لە ستۆکهۆڵم بەڕێوەچوو کە بریتی بوو لە قسەوباس لەسەر کەسایەتیی مامۆستا و رێزلێنان بۆ ئەو هەموو ساڵە خەبات و تێکۆشانەی.
لەو ماوەی کە لە سوێد بوو، بێ وچان و چالاکانە بە چاوپێکەوتن لەگەڵ سیاسەتمەداران، نووسەران، شاعیران و کەسایەتیی دیاری ناو بزووتنەوەی کوردستان و ئێران، بەردەوام تێدەکۆشا لەگەڵ ڕاگەیاندنی هەڵوێست و بیروبۆچوونی خۆی، گوێبیستی بیروڕای ئەوانی دیکەیش بێت.
مامۆستا بە درێژایی ژیانی، خەریکی خوێندنەوەی کتێب بووە و لەم بوارەشدا گرینگی بەوە داوە تا چ ڕادەیەک لە باری مێژوویی، زانستی و ئایینییەوە ناوەرۆکی کتێبەکە بەپێز بووە؛ هەر بۆیە تا دوایین رۆژەکانی ژیانی، بەردەوام لە هەموو بوارەکاندا کتێبی خوێندووەتەوە.
لە ڕێگای تەلەڤیزیۆنی سەتالایتەوە و هەروەها ڕادیۆ کوردییەکان، بەردەوام گفت‌وگۆی کردووە و سەرەڕای دەربڕینی هەڵوێستی سیاسی و لێکدانەوەی هەل‌ومەرجی کوردستان، سەبارەت بە بیرو بۆچوونەکانی خۆی لەمەڕ ئایین، حکوومەتی ئایینی و دەسەڵاتی سیاسی، بەوردی لێدوانی داوە.
دوایین دەرکەوتنی مامۆستا لە میدیاکاندا رۆژی ١٦ی خەرمانانی ١٣٨٩ (٧ی سیپتامبر ٢٠١٠) لە تەلەڤیزیۆنی فارسی بی‌بی‌سی لە پرۆگرامی “بەعبارت دیگر”دا بوو؛ لەوێدا وتووێژێک بە زمانی فارسی لەگەڵ مامۆستا بڵاو کرایەوە کە لە ئاستی کوردستان و ئێران و دەرەوە، دەنگدانەوەیەکی زۆری هەبوو. ئەم گفتوگۆیە زۆرێک لە بیروبۆچوونەکانی مامۆستای تێدایە لەسەر کوردستان، ئێران، ئازادی و دیموکراسی، دین و بیر و باوەڕ، پرسی ژن، ڕۆڵی حکوومەتی دینی و هەروەها بزووتنەوەی سەوز.
—————————–
مامۆستا شێخ عێزەدین و سەیدزادە خانمی هاوسەریان حەوت منداڵیان هەیە: ئایشێ، فاگمە، جمال‌الدین، شیرین، پەروین، سەیران و جەمیلە
بەش کردن
Facebook
Twitter
LinkedIn
Pinterest
بابەتی هاوپۆل
ئامادەبوونی هێزە ئەمنییەکان لەگردبوونەوەی مامۆستایانی مەریوان؛ وتووێژ لەگەڵ شەعبان محەمەدی
ڕۆژی پێنج‌شەمە ٢٢ی ڕەزبەری١٤٠٠، دوای بانگەوازی “شوورای هەماهەنگیی ڕێکخراوە پیشەییەکانی فەرهەنگیانی ئێران”، مامۆستایانی شاغڵ و خانەنشین‌کراو لە …
دواترین
بینراوترین
بۆچوونەکان
تاگەکان
«خدیجە مھدی پور» بە ٢٠ ماە حبس تعزیری محکوم شد
چوار شه‌ممه‌ 5 كانونی دووه‌م 2022
«محەممەد مەمەندزادە»، چالاکی مەدەنی و ژینگەیی هەڕەشەی دەسبەسەرکردنی، لێکرا
سێ شه‌ممه‌ 4 كانونی دووه‌م 2022
ته‌رمی بێ گیانی چالاکێکی سیاسی خەڵکی سەردەشت لەهەولێر، دیتراوە
سێ شه‌ممه‌ 4 كانونی دووه‌م 2022
بریندار بوونی کۆڵبەرێک لە سنووری نەوسوود
دوو شه‌ممه‌ 3 كانونی دووه‌م 2022
زهرا محمدی به پنج سال حبس تعزیری محکوم و پرونده وی به اجرای احکام ارجاع داده شد
دوو شه‌ممه‌ 3 كانونی دووه‌م 2022
ماجرای رابطه ی جنسی خمینی با عروسش چیست؟
یه‌ك شه‌ممه‌ 17 ئایار 2015 48,707
جنگنده های چین به نیروهای روسیه در سوریه ملحق شدند
یه‌ك شه‌ممه‌ 4 تشرینی یه‌كه‌م 2015 12,882
اعضاي هيئت مرگ در سال ٦٠و٦٧ چه كساني بودند؟ / احسان فتاحی
سێ شه‌ممه‌ 6 ئه‌یلول 2016 8,627
مهدي بزرگترين دروغ تاريخ (قسمت دوم)
هه‌ینی 27 ئایار 2016 8,280
وێنەی چەند نموونە گوڵی جوان و هەستبزوێن
یه‌ك شه‌ممه‌ 12 نیسان 2015 4,733
skinhair.ir: تو زمینه ای که فعالیت میکنید جزو بهترین سایت ها هستید....
کماند: کثافت حرامزاده شیرین نجفی هر جا قایم بشی پیدات میکنن....
rzgar wahab: هه ر جاره و ميژويى تيره يه ك مامويى مامويى له ئيستادا تيره يه كى سه ربه خويى هوز...
Afeefa Saadat: دزدان قاتلان تباه کننده گان تحمل گران تاریخ زردشت ها و ابلیس پرست ها آتئیست های...
Naser brzoi: آقایان آکام نیوز .. کە بزودی ناکام میشوید وکامتان تلخ میشود چون شما قاچاقچی هستی...
اخبار کارگری رژیم اعتصاب زیندان ئێران مانگرتن کۆڵبەر اعدام تورکیە تورکیا سوپای پاسداران پێشمەرگە کۆمەڵە کارگر زندانیان سیاسی حدکا سنە ورمێ زیندانی سیاسی خویندوان کۆڵبەران قامشلو داعش ئەنوەر عەرەب سەردەشت
وتار
ترسی کۆماری ئیسلامی ئێران لە حیزبە ڕۆژهەڵاتیەکان لە کوێوە دێت؟
شه‌ممه‌ 9 تشرینی یه‌كه‌م 2021
مروري بر تقسيم واحد‌هاي استاني در ايران⁄ د__کامران امين آوە
دوو شه‌ممه‌ 20 ئه‌یلول 2021
کچێکی ته‌مه‌ن ٤ ساڵ به‌هۆی ته‌قه‌ی ڕاسته‌وخۆی هێزه‌ چه‌كداره‌كانی ڕژیم، بریندار بوو
سێ شه‌ممه‌ 7 ئه‌یلول 2021
تاڵیبان وگۆڕانکاریەکانی ڕۆژهەڵاتی ناوەڕاست⁄ مەیسەم مورادی
هه‌ینی 20 ئاب 2021
وانەی ئەفغانستان⁄ د.کامران ئەمین ئاوە
دوو شه‌ممه‌ 16 ئاب 2021
وێنە
بەوێنە.. رووداوەکانی ئەمرۆی شاری بانە ببینە
سێ شه‌ممه‌ 5 ئه‌یلول 2017
خۆپیشاندانی خەڵكی مەریوان دژ بە سیاسەتی بەرپرسانی رژیم + وێنە
چوار شه‌ممه‌ 5 تشرینی یه‌كه‌م 2016
چەند دیمەنێکی نوێی شاری سنە
دوو شه‌ممه‌ 2 ئایار 2016
وێنە.. كرێكارانی سنە لەپێشوازی رۆژی كرێكاردا رێوڕەسمێكیان ساز كرد
شه‌ممه‌ 23 نیسان 2016
بە وێنە خۆپیشاندانی ئەمرۆ لەچەند شارێكی ئێران ببینە
پێنج شه‌ممه‌ 24 كانونی یه‌كه‌م 2015
ڤیدیۆ
دیبەیتی نێوان 5 سكرتێری كۆمەڵە‌و دیموكرات لە دیداری مێری
پێنج شه‌ممه‌ 27 تشرینی یه‌كه‌م 2016
چاوپێكەوتنێك لەگەڵ شوعەیب زەكەریایی سەبارەت بە كتێبی (مباحپ کنگره اول کومه‌له)
هه‌ینی 17 حوزه‌یران 2016
پەكەكە ڤیدیۆی شەڕەكەی سەردەشتی بڵاوكردەوە
سێ شه‌ممه‌ 10 ئایار 2016
رۆژهەڵاتی کوردستان: لە شاری مەریوان خۆپیشاندان دەستی پێکرد – ڤیدیۆ
سێ شه‌ممه‌ 19 نیسان 2016
بەسۆزترین كلیپ.. خوشك‌و برایەكی ئێزیدی پاش لەدەستدانی بنەماڵەكەیان
دوو شه‌ممه‌ 8 شوبات 2016
فەیسبوک
تۆڕە کۆمەڵایەتیەکان
تلگرام
بڵاوکراوەی نوێ
کۆڕیادی قزڵجی
دوو شه‌ممه‌ 27 ئه‌یلول 2021
خندەی گدا ⁄ حسن قزجی
دوو شه‌ممه‌ 27 ئه‌یلول 2021
باڵندەی ئومێد ⁄ شەماڵ باروانی
یه‌ك شه‌ممه‌ 25 ته‌مموز 2021
کاریکاتۆر
اینجا ایران است!
پێنج شه‌ممه‌ 29 كانونی یه‌كه‌م 2016
سیاسەتی تورکیا بەرامبەر بە پەنابەران
چوار شه‌ممه‌ 9 ئازار 2016
با تحریم بدون تحریم
سێ شه‌ممه‌ 19 كانونی دووه‌م 2016
ئەرشیڤەکان
ئەرشیڤەکان مانگێک دیاری بکه‌ كانونی دووه‌م 2022 كانونی یه‌كه‌م 2021 تشرینی دووه‌م 2021 تشرینی یه‌كه‌م 2021 ئه‌یلول 2021 ئاب 2021 ته‌مموز 2021 حوزه‌یران 2021 ئایار 2021 نیسان 2021 ئازار 2021 شوبات 2021 كانونی دووه‌م 2021 كانونی یه‌كه‌م 2020 تشرینی دووه‌م 2020 تشرینی یه‌كه‌م 2020 ئه‌یلول 2020 ئاب 2020 ته‌مموز 2020 حوزه‌یران 2020 ئایار 2020 نیسان 2020 ئازار 2020 شوبات 2020 كانونی دووه‌م 2020 كانونی یه‌كه‌م 2019 تشرینی دووه‌م 2019 تشرینی یه‌كه‌م 2019 ئه‌یلول 2019 ئاب 2019 ته‌مموز 2019 حوزه‌یران 2019 ئایار 2019 نیسان 2019 ئازار 2019 شوبات 2019 كانونی دووه‌م 2019 كانونی یه‌كه‌م 2018 تشرینی دووه‌م 2018 تشرینی یه‌كه‌م 2018 ئه‌یلول 2018 ئاب 2018 ته‌مموز 2018 حوزه‌یران 2018 ئایار 2018 نیسان 2018 ئازار 2018 شوبات 2018 كانونی دووه‌م 2018 كانونی یه‌كه‌م 2017 تشرینی دووه‌م 2017 تشرینی یه‌كه‌م 2017 ئه‌یلول 2017 ئاب 2017 ته‌مموز 2017 حوزه‌یران 2017 ئایار 2017 نیسان 2017 ئازار 2017 شوبات 2017 كانونی دووه‌م 2017 كانونی یه‌كه‌م 2016 تشرینی دووه‌م 2016 تشرینی یه‌كه‌م 2016 ئه‌یلول 2016 ئاب 2016 ته‌مموز 2016 حوزه‌یران 2016 ئایار 2016 نیسان 2016 ئازار 2016 شوبات 2016 كانونی دووه‌م 2016 كانونی یه‌كه‌م 2015 تشرینی دووه‌م 2015 تشرینی یه‌كه‌م 2015 ئه‌یلول 2015 ئاب 2015 ته‌مموز 2015 حوزه‌یران 2015 ئایار 2015 نیسان 2015 ئازار 2015 شوبات 2015 كانونی دووه‌م 2015 كانونی یه‌كه‌م 2014 تشرینی دووه‌م 2014 تشرینی یه‌كه‌م 2014 ئه‌یلول 2014 ئاب 2014 ته‌مموز 2014 حوزه‌یران 2014 ئایار 2014 نیسان 2014 ئازار 2014 شوبات 2014 كانونی دووه‌م 2014 كانونی یه‌كه‌م 2013 تشرینی دووه‌م 2013 تشرینی یه‌كه‌م 2013 ئه‌یلول 2013